Diari Oficial de la Generalitat Valenciana


Sumari del DOGV 8562, del 04-06-2019 (2019/5755)

RESOLUCIÓ de 3 de juny de 2019, de la directora general de Funció Pública, per la qual es publica la llista provisional de persones admeses i excloses a les proves selectives d'accés a l'escala APF-01-01, subalterna, torn lliure general i diversitat funcional, convocatòria 42/16, corresponent a l'oferta d'ocupació pública de 2016, per al personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5755


Data del document
:   03-06-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 3 de juny de 2019, de la directora general de Funció Pública, per la qual es publica la llista provisional de persones admeses i excloses a les proves selectives d'accés a l'escala APF-01-01, subalterna, torn lliure general i diversitat funcional, convocatòria 42/16, corresponent a l'oferta d'ocupació pública de 2016, per al personal de l'Administració de la Generalitat. [2019/5755]  
D'acord amb el que estableix l'article 15 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i la base 6 de l'Ordre 1/2019, de 10 de gener, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés a l'escala APF-01-01, subalterna, torn lliure i diversitat funcional, convocatòria 42/16 (DOGV 8465, 16.01.19), resolc:  
  
Primer  
Publicar la llista provisional de persones admeses que s'assenyalen en l'annex I de la present resolució.  
  
Segon  
Publicar la llista provisional de persones excloses, amb expressió dels motius de la seua exclusió, que s'assenyalen en l'annex II de la present resolució.  
Les persones aspirants disposen d'un termini de 10 dies hàbils, comptats a partir de l'endemà de la seua publicació d'aquesta resolució en el Diari Oficial de la Generalitat Valenciana, per a esmenar els errors que hagen motivat la seua exclusió o presentar les al·legacions que consideren convenients, de conformitat amb l'apartat 1 de l'article 15 del Decret 3/2017, anteriorment esmentat.  
En tot cas, les al·legacions i/o esmenes, es formularan exclusivament de manera telemàtica. A aquest efecte, s'emplenarà el formulari habilitat en la seu electrònica de la Generalitat https://sede.gva.es (Cercador d'ocupació pública, Descripció: «42/16», tramitar amb certificat), annexant necessàriament i obligatòriament l'arxiu contenint l'escrit d'al·legacions i els documents en què aquestes es justifiquen.  
  
De la mateixa manera procediran els qui no es troben relacionats en els anteriors annexos, per haver presentat la seua sol·licitud de participació conforme al supòsit excepcional previst en l'últim paràgraf de la base 4.2 de la convocatòria, havent d'annexar necessàriament i obligatòriament, l'arxiu contenint la sol·licitud i la justificació del pagament de la corresponent taxa o, si escau, l'acreditació de les bonificacions o exempcions del pagament d'aquesta, tot això, realitzat en el termini previst en la base 4.1 de la convocatòria.  
La present resolució posa fi a la via administrativa i, contra aquesta, podrà interposar-se, postestativament recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana de conformitat amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les persones interessades puguen exercitar, si escau, qualsevol altre que estimen procedent.  
  
València, 3 de juny de 2019.- La directora general de Funció Pública: Eva María Coscollá Grau.